CELEX: 62013CN0388
Language: sk
Date: 2013-07-08 00:00:00
Title: Vec C-388/13: Návrh na začatie prejudiciálneho konania, ktorý podal Kúria (Maďarsko) 8. júla 2013 — UPC Magyarország Kft./Nemzeti Fogyasztóvédelmi Hatóság

19.10.2013   
            
            
               SK
            
            
               Úradný vestník Európskej únie
            
            
               C 304/4
            
         Návrh na začatie prejudiciálneho konania, ktorý podal Kúria (Maďarsko) 8. júla 2013 — UPC Magyarország Kft./Nemzeti Fogyasztóvédelmi Hatóság
   (Vec C-388/13)
   2013/C 304/07
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Kúria
   
      Účastníci konania pred vnútroštátnym súdom
   
   
      Žalobkyňa: UPC Magyarország Kft.
   
      Žalovaný: Nemzeti Fogyasztóvédelmi Hatóság
   
      Prejudiciálne otázky
   
   
               1.
            
            
               Má sa článok 5 smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“) (1), vykladať v tom zmysle, že pokiaľ ide o klamlivé obchodné praktiky v zmysle článku 5 ods. 4 tejto smernice, nie je prípustné samostatne posúdiť kritériá uvedené v článku 5 ods. 2 písm. a) smernice?
            
         
               2.
            
            
               Možno vychádzať z toho, že poskytnutie nepravdivej informácie len jednému spotrebiteľovi predstavuje obchodnú praktiku v zmysle citovanej smernice?
            
         
      (1)  Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“) (Ú. v. EÚ L 149, s. 22).